Na osnovu člana 13. stav (2) alineja 18. Zakona o principa lokalne samouprave u Federaciji Bosne i Hercegovine („Službeni novine Federacije BiH“, broj 49/06 i 51/09) i član 70. stav (1) tačka 2. Statuta Općine Vogošća („Služene novine Kantona Sarajevo“, broj 27/14 – Prečišćen tekst i 14/15, 9/20 i 23/24) Općinsko vijeće Vogošća, na sjednici održanoj \_\_\_\_\_\_\_\_\_\_\_\_\_\_\_\_ godine, donijelo je

**PRIJEDLOG**

**O D L U K A**

**o usvajanju Lokalnog ekološkog akcionog plana Općine Vogošća (LEAP)**

**Član 1.**

**(Usvajanje akcionog plana)**

Usvaja se Lokalni ekološki akcioni plan Općine Vogošća (LEAP), koji predstavlja strateški okvir za unapređenje zaštite okoliša, održivo upravljanje prirodnim resursima, identifikaciju i rješavanje ključnih ekoloških problema, te planiranje i provođenje mjera usmjerenih ka poboljšanju kvaliteta života i održivom razvoju Općine Vogošća.

**Član 2.**

**(Stupanje na snagu)**

Ova Odluka stupa na snagu narednog dana od dana objavljivanja u "Službenim novinama Kantona Sarajevo".

PREDSJEDAVAJUĆI

OPĆINSKOG VIJEĆA VOGOŠĆA

Nihad Hadžić

Broj:

Vogošća,

**O b r a z l o ž e nj e**

**PRAVNI OSNOV**

Pravni osnov za donošenje ove odluke sadržan je u:

* članu 13. stav (2) alineja 18. Zakona o principa lokalne samouprave u Federaciji Bosne i Hercegovine („Službeni novine Federacije BiH“, broj 49/06 i 51/09) kojim je definisano da Općinsko vijeće u okviru svojih nadležnosti obavlja i druge poslove utvrđene zakonom i statutom.
* član 70. stav (1) tačka 2. Statuta Općine Vogošća („Služene novine Kantona Sarajevo“, broj 27/14 – Prečišćen tekst i 14/15, 9/20 i 23/24) kojim je Općinsko vijeće nadležno da donosi odluke, druge propise i opće akte i daje njihovo tumačenje.

**RAZLOZI ZA DONOŠENJE**

Razlozi za donošenje Odluke o usvajanju Lokalnog ekološkog akcionog plana Općine Vogošća (LEAP) proizlaze iz potrebe da se, na sistematičan i planski način, unaprijedi stanje okoliša na području Općine Vogošća, te osigura održivo upravljanje prirodnim resursima u skladu sa važećim zakonskim propisima i strateškim dokumentima viših nivoa vlasti.

Lokalni ekološki akcioni plan predstavlja ključni planski dokument jedinice lokalne samouprave kojim se identifikuju postojeći ekološki problemi, utvrđuju prioriteti u oblasti zaštite okoliša, definišu mjere i aktivnosti za njihovo rješavanje, te određuju nosioci i izvori finansiranja. Donošenjem ovog dokumenta Općina Vogošća stvara osnov za koordinirano djelovanje općinskih službi, javnih preduzeća, institucija i drugih relevantnih aktera u oblasti zaštite okoliša. Izrada i usvajanje LEAP-a ujedno predstavlja ispunjavanje obaveza Općine Vogošća koje proizlaze iz Zakona o zaštiti okoliša Federacije Bosne i Hercegovine, kao i doprinos implementaciji principa održivog razvoja, unapređenju kvaliteta života građana i jačanju otpornosti lokalne zajednice na ekološke i klimatske izazove. Usvajanjem ove Odluke osigurava se pravni i planski okvir za dalju implementaciju konkretnih projekata i mjera u oblasti zaštite okoliša, kao i osnov za apliciranje prema domaćim i međunarodnim fondovima namijenjenim finansiranju okolišnih i klimatskih projekata.

**FINANSIJSKA SREDSTVA**

Za realizaciju ove Odluke obezbjeđivat će se sredstva u Budžetu Općine Vogošća, u skladu mogućnostima I na osnovu predloženog akcionog plana.